《大峡关》
清代·龙启瑞

入山天冥冥，出山风泠泠。出山入山各异熊，平原芳草长青青。

千岩万壑不知数，何年琢就苍玉屏。长松百尺谁所种，一一偃盖皆龙形。

深林云日含变幻，胜跃光怪藏精灵。峰头积雾书疑雨，仿佛尚带龙涎腥。

石滑尚愁行旅过，径仄或恐猿猱经。道旁野藤花，历落含芳馨。

老鸦衔子种岩谷，霜根蟠结余千龄。一翁卖茶貌何古，终日宴坐惟茅亭。

鹤发非仙亦非隐，得毋内视存黄庭。我生日夕在尘世，劳劳轩盖何时停。

他年待访赤松子，有缘无虑云岩扃。

作者简介：（1814—1858）清广西临桂人，字辑五，号翰臣。道光二十一年一甲一名进士，官至江西布政使。有《尔雅经注集證》、《经德堂集》等。